Հաշվետու լինելու և նորաոճության առումով՝ Փաշինյանը հավատարիմ է իր խոսքին. միշտ ժամանակ գտնում է անձամբ տեսախոսք հղել հանրությանը: Ինչ վերաբերում է նորաթուխ նախարարներին՝ տա Աստված, որ նրանցից ոմանցից ստացած առաջին տպավորությունը խաբուսիկ լինի: Տարակուսելի չէ՞ր, հատկապես Սփյուռքի նախարարի նորամուտը: Չէ՜, խոսքը կարծրատիպերից կառչածությունը չէ, պարզապես գործող կառույցի հանդեպ մի տեսակ ոչնչացնող կանխակալ անհանդուրժողությունը նա թաքցնել չէր փորձում (կամ գուցե տարիքն ու դրա հետևանք կենսափորձը թույլ չէր տալիս դա անել): Դեմ չենք, գուցե այնպիսի նոր ծրագրեր ունի, որոնք առավելություններ կներմուծեն, բայց…